CELEX: 62010TA0181
Language: el
Date: 2014-03-20 00:00:00
Title: Υπόθεση T-181/10: Απόφαση του Γενικού Δικαστηρίου της 20ής Μαρτίου 2014 — Reagens κατά Επιτροπής [Πρόσβαση στα έγγραφα  — Κανονισμός (ΕΚ) 1049/2001  — Έγγραφα που αφορούν αιτήματα συνυπολογισμού της αδυναμίας πληρωμής ορισμένων επιχειρήσεων στο πλαίσιο διαδικασίας σχετικά με συμπράξεις  — Άρνηση προσβάσεως  — Εξαίρεση που αφορά την προστασία των εμπορικών συμφερόντων ενός τρίτου  — Εξαίρεση που αφορά την προστασία των σκοπών των δραστηριοτήτων επιθεώρησης, έρευνας και οικονομικού ελέγχου  — Υπέρτερο δημόσιο συμφέρον  — Υποχρέωση διενέργειας συγκεκριμένης και εξατομικευμένης εξετάσεως  — Μερική πρόσβαση]

12.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/30
            
         Απόφαση του Γενικού Δικαστηρίου της 20ής Μαρτίου 2014 — Reagens κατά Επιτροπής
   (Υπόθεση T-181/10) (1)
   
   ([Πρόσβαση στα έγγραφα - Κανονισμός (ΕΚ) 1049/2001 - Έγγραφα που αφορούν αιτήματα συνυπολογισμού της αδυναμίας πληρωμής ορισμένων επιχειρήσεων στο πλαίσιο διαδικασίας σχετικά με συμπράξεις - Άρνηση προσβάσεως - Εξαίρεση που αφορά την προστασία των εμπορικών συμφερόντων ενός τρίτου - Εξαίρεση που αφορά την προστασία των σκοπών των δραστηριοτήτων επιθεώρησης, έρευνας και οικονομικού ελέγχου - Υπέρτερο δημόσιο συμφέρον - Υποχρέωση διενέργειας συγκεκριμένης και εξατομικευμένης εξετάσεως - Μερική πρόσβαση])
   2014/C 142/38
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Reagens SpA (San Giorgio di Piano, Ιταλία) (εκπρόσωποι: αρχικά B. O’Connor, solicitor, L. Toffoletti, E. De Giorgi και D. Gullo, δικηγόροι, στη συνέχεια B. O’Connor, L. Toffoletti και E. De Giorgi)
   
      Καθής: Ευρωπαϊκή Επιτροπή (εκπρόσωποι: αρχικά P. Costa de Oliveira και J. Bourke, στη συνέχεια P. Costa de Oliveira και F. Ronkes Agerbeek)
   
      Αντικείμενο
   
   Ακύρωση της αποφάσεως Gestdem 2009/5145 της Επιτροπής, της 23ης Φεβρουαρίου 2010, με την οποία απορρίφθηκε η αίτηση της προσφεύγουσας να της επιτραπεί η πρόσβαση σε ορισμένα έγγραφα του φακέλου της διαδικασίας COMP/C.38.589 — Σταθεροποιητές θερμότητας, κατ’ εφαρμογή του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση Gestdem 2009/5145 της Επιτροπής, της 23ης Φεβρουαρίου 2010, με την οποία δεν επετράπη στην Reagens SpA πρόσβαση σε ορισμένα έγγραφα του φακέλου της διαδικασίας COMP/C.38.589 — Σταθεροποιητές θερμότητας, κατ’ εφαρμογή του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, καθόσον δεν επέτρεψε την πρόσβαση στις μη εμπιστευτικές μορφές των αιτήσεων των επιχειρήσεων και στο πρώτο ερωτηματολόγιο της Ευρωπαϊκής Επιτροπής.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Καταδικάζει την Reagens SpA στο ήμισυ των δικαστικών της εξόδων και στο ήμισυ των δικαστικών εξόδων της Επιτροπής.
            
         
               4)
            
            
               Καταδικάζει την Επιτροπή στο ήμισυ των δικαστικών της εξόδων και στο ήμισυ των δικαστικών εξόδων της Reagens SpA.
            
         
      (1)  EE C 179 της 3.7.2010.